Komisijos reglamentas (EB) Nr. 1580/2002
2002 m. rugsėjo 4 d.
antrą kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą [1], su pakeitimais, padarytais Reglamentu (EB) Nr. 951/2002 [2], ypač į jo 7 straipsnio 1 dalį,
kadangi:
(1) Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir finansiniai ištekliai pagal tą reglamentą yra įšaldomi.
(2) 2002 m. liepos 8 d., rugpjūčio 26 d. ir rugsėjo 3 d. Sankcijų komitetas nusprendė iš dalies pakeisti asmenų, grupių ir organizacijų, kurių atžvilgiu taikomas lėšų ir finansinių išteklių įšaldymas, sąrašą, ir todėl reikia atitinkamai iš dalies pakeisti I priedą.
(3) Reglamente (EB) Nr. 881/2002 Ummah Tameer E-Nau buvo įvardintas kaip fizinis asmuo. Tačiau pagal 2001 m. gruodžio 24 d. Sankcijų komiteto sprendimą, kuriuo remiasi šis įrašas, ir Sankcijų komiteto išleistą konsoliduotą sąrašą Ummah Tameer E-Nau yra juridinis asmuo, grupė arba organizacija. Kadangi Reglamentu (EB) Nr. 881/2002 keliamas tikslas apimti tik JTO įvardintus asmenis, yra reikalinga ir tikslinga įtraukti Ummah Tameer E-Nau į atitinkamą sąrašo skyrių.
(4) Siekiant užtikrinti, kad šiame reglamente numatytos priemonės būtų veiksmingos, šis reglamentas turi nedelsiant įsigalioti,
PRIĖMĖ ŠĮ REGLAMENTĄ:
1 straipsnis
1. Asmenys, grupės ir organizacijos, išvardyti priede, įtraukiami į Reglamento (EB) Nr. 881/2002 I priedo sąrašą.
2. Iš Reglamento (EB) Nr. 881/2002 I priedo sąrašo išbraukiami šie asmenys, grupės ir organizacijos:
"Ali, Abdi Abdulaziz, Drabantvägen 21, 177 50 Spånga, Švedija, gimimo data 1955 m. sausio 1 d.";
"Aden, Adirisak, Skäftingebacken 8, 163 67 Spånga, Švedija, gimimo data 1968 m. birželio 1 d.";
"Hussein, Liban, 925, Washington Street, Dorchester, Massachussets, Jungtinės Amerikos Valstijos; 2019, Bank Street, Ontario, Ottawa, Kanada.";
"Jama, Garad (taip pat žinomas kaip Nor, Garad K.) (taip pat žinomas kaip Wasrsame, Fartune Ahmed, 2100, Bloomington Avenue, Minneapolis, Minnesota, Jungtinės Amerikos Valstijos; 1806, Riverside Avenue, 2-as aukštas, Minneapolis, Minnesota; gimimo data 1974 m. birželio 26 d.";
"Aaran Money Wire Service, Inc., 1806, Riverside Avenue, antras aukštas, Minneapolis, Minnesota, Jungtinės Amerikos Valstijos.";
"Barakat Enterprise, 1762, Huy Road, Columbus, Ohio, Jungtinės Amerikos Valstijos.";
"Global Service International, 1929, 5th Street, Suite 204, Minneapolis, Minnesota, Jungtinės Amerikos Valstijos."
3. Reglamento (EB) Nr. 881/2002 I priede įrašas "Ummah Tameer E-Nau (UTN), Street 13, Wazir Akbar Khan, Kabul Afganistanas, Pakistanas" turi būti perkeltas iš fizinių asmenų sąrašo į juridinių asmenų, grupių ir organizacijų sąrašą.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. rugsėjo 4 d.